hu hu hu hu hu hu hu hu hu hu hu hu hu hu hu hu hu hu en hu hu hu hu hu es hu hu pl hu hu hu hu pt hu hu hu hu en cs de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en hu hu hu hu en hu hu hu hu hu hu hu hu hu en hu hu hu en en en hbs_lat zh en en en hu en es en en it en nl en en eo en hu hu hu en hu hu hu hu hu en en hu hu hu hu hu en hu hu hu hu hu en pt hbs_lat en hu sk hu es pl en cs de hu it hu hu hu hu hu hu hu hu hu hu it hu hu sk hu de hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu it pt es es hu hu hu hu is hu en cs de hu hu hu hu hu de hu hu hu hu hu hu hu hu hu hu hu hu hu hu hu es it hu hu hu hu ms hu hu hu hu hu hu hu hu hu es hu hu hu hu hu hu hu hu hu hu hu ast hu hu hu sk de hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar as en az ku de en ru sv bg bn br hbs_lat ca id mzn hbs_lat cy da de fr el eo es et eu fa fi nn fr fy de gd lt gu he hi hbs_lat hy it id is it ja ka ko ku it fr lo lt lv en ml mr ms ru af ne ne nl nb nb fr pa pl pt ro ru es en hbs_lat en sk sl sq hbs_lat sv ta en th ceb tr oc fy ur uz fr vi pl zh xmf he zh fr zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. december 27. 9 változtatás vár ellenőrzésre.
Ugrás a navigációhoz Ugrás a kereséshez
A biszexuális kifejezés azokat jelöli, akik mind a saját nemük, mind az ellenkező nem képviselői iránt érezhetnek szexuális vonzalmat, vagy szerelmet, romantikus vágyakat. A biszexuális szót először a 19. században használták, és a hermafroditákra alkalmazták. 1914-től hozták kapcsolatba a szexuális orientációval.
3 A biszexualitás szociális státusza
Sigmund Freud elmélete szerint minden ember biszexuális lesz élete egy szakaszában.[1]
A biszexuálisok nem vonzódnak szükségképpen egyformán mindkét nemhez, mivel a biszexualitás gyakran egy bizonytalan pozíció homoszexualitás és heteroszexualitás között. Ráadásul a legtöbb biszexuálist az élete egy adott részében csak az egyik nem vonzza.[2]Egyesek mások által elsősorban a viselkedésük alapján homoszexuálisnak tartott személyek, saját magukat biszexuálisnak definiálják, vagy fordítva. Olyan heteroszexuálisokat, akik alkalomszerűen bonyolódnak homoszexuális (meleg vagy leszbikus) viselkedésbe, bi-curiousnak hívjuk. Vannak felnőtt emberek, akik hozzászoknak a homoszexuális viszonyokhoz, habár annak előtte nem gyakorolták, és elutasítóan vélekedtek róla, magukat pedig továbbra is heteroszexuálisnak tartják. Ez főként tengerészek, katonák, és fegyencek körében fordul elő. Lásd bővebben: helyzetfüggő szexuális magatartás.
Néhány biszexuális különbséget tesz a saját biológiai nemét (sex) és a társadalmit (gender) illetően. Itt megjegyzendő, hogy a saját nemi hovatartozás tudatosodása (férfi vagyok, nő vagyok) különböző dolgokon alapszik: felsorolhatók egyrészt a szomatikus ismérvek, másrészt a hagyományos magatartásbeli, maszkulin és feminin sajátosságok, sztereotípiák. A környezet szerepe nagy, például a kisgyermeket megdicsérik, ha neméhez illőn viselkedett.
A folyamatok magyarázatára több alternatív és párhuzamos ideológia is igényt tart. Egyelőre abszolút fölényét egyik sem bizonyította.
A biszexualitás gyakran félreértett, hasonló légkör lengheti be, mint a házasságtörés, és a poligámia kifejezéseket. Népszerű téves értelmezés, hogy a biszexuális ember szexuális orientációjának ezen definíciójával azt fejezi ki, hogy mind nővel mind férfival szívesen folytat szexuális aktust – egy időben. Aki biszexuális nem vesz részt szükségképp kétszer annyi szexuális aktusban sem, mint más. „Ami bi, az még nem kétszer annyi.”.[3]
Freud szerint a biszexualitás nem tisztán biológiai fogalom, későbbi analitikusai szerint leginkább a nemek elkülönülése közötti bizonytalanságot fejezi ki.[4]
A biszexuális ebben az értelemben ha férfi, vonzhatja a férfiasság megtestesülése, de maga a férfitest esetleg nem. Vagy kimutathatja egy konkrét személy felé irányuló vonzalmát akár szexuális úton is, de elutasíthatja az anális szexet egy másik férfival. Ha nő, a vonzalma alapja lehet a másik nőben részéről megtalált pozitív tulajdonságok összessége, miközben esetleg nem lép vele testi kontaktusba. (Lásd Band Suede, angol énekesnő, aki magát olyan nőnek jellemezte, aki vonzódik a nőkhöz, vagy a női nemhez, de nem létesített más nővel szexuális kapcsolatot.)
A férfi biszexualitásra több hivatkozás van (ókori görög kultúra), mint nőire, mindenesetre Szapphó, görög költőnő (Kr. e. 628 körül, – Kr. e. 568 körül) egy kitűnő példa.
Nagy Sándor makedón királyról tartják még, hogy biszexuális magatartást tanúsított, férfiszeretőt tartott, ivócimboráját Hephaestiont, akinek később magas rangú hivatali tisztet is ajándékozott.[5]
Történelmileg a biszexualitás nagyrészt mentes volt a társadalmi stigmától, ami a homoszexualitásra rányomta a bélyegét.
A meleg és leszbikus közösségekben ellenben gyakori a biszexuálisok negatív megkülönbözetése, mondván, hogy kapcsolataikban megbízhatatlanok, mert bármikor elcsábíthatja őket az ellenkező, esetleg az azonos nem. A meleg-leszbikus réteg további vádjai, hogy a biszexuálisok alibinek tartják fenn heteroszexuális kapcsolataikat, hogy társadalmilag elfogadhatók maradjanak, így nem veszik ki igazi részüket a homoszexualitás elfogadásában; valamint, hogy a biszexualitásuk csak egy „kapu” a később kibontakozó homoszexualitás felé. Ezt fejezi ki egy mondásuk: „Most még bi, később meleg” (Angol eredetiben: „Bi now, gay later”[6]).
Az is előfordul, hogy olyan személyeket azonosítanak a biszexuálisok egészével, akik homoszexuális tevékenységbe bonyolódnak, míg közben titokban házasok. Ezen emberek többsége férfi, internet, chat-segítségével keres kapcsolatot az anonimitása megőrzésével és nem identifikálja magát biszexuálisként, sem homoszexuálisként.[7]
Mindezektől a (pre)koncepcióktól eltekintve nem igazolható hitelt érdemlően, hogy a magukat biszexuálisoknak vallók mind homoszexuálisokká válnak, vagy, hogy az ő erkölcsi és normaérzékük alacsonyabb lenne más szexuális beállítottságú embertársaiknál. Egyes biszexuálisok nem érzik szükségét, hogy beilleszkedjenek a meleg- vagy leszbikuskultúrába, vagy akár a heteroszexuális világba, mert a hajlamuk inkább a (közéleti) láthatatlanság felé vonja őket. Más biszexuális pedig elhivatott, aktív alakítója saját közösségének, vallja a hetero, vagy akár a homoszexuális kultúrát.
Az a társadalmi nyomás, mely egyfajta állásfoglalásra kényszerítené a biszexuálisokat hatással lehet a mentális egészségükre. Különleges terápiás módszereket fejlesztettek ki, hogy megoldhassák a problémájukat.[8]
Világszerte viszonylag kevés támogatást nyújtó biszexuális közösség létezik, akik a hasonló tapasztalatokon keresztülment embereknek nyújtanak segítséget. Ezért a biszexuális coming out jóval nehezebb, mint amilyennek felületes pillantásra tűnik.
Pánszexuális, omniszexuális, anthroszexuális és pomoszexuális (posztmodern szexualitás), minden nemi lehetőség elfogadása. A pánszexualitás néha tartalmazza a vonzalmat kevésbé meghatározó szexuális tevékenység iránt, mint például a BDSM.
A bi-engedékeny (Bi-permissive): nem keresi aktívan a kapcsolatot az adott nemmel, de nyitott feléjük. A Kinsey-skála értéke nála 1-től 5-ig terjed. Szinonimái a „heteroflexibilis” vagy „homoflexibilis” (lásd Bi-kíváncsi).
Ambiszexuális: válogatás nélkül érez vonzalmat bármely nem iránt. A személyt aki magát ambiszexuálisnak azonosítja, azonos identitással érezhet testi, lelki és érzelmi vonzalmat szempontból nemre való tekintet nélkül.
Kíváncsi hetero: (tükörfordítás: Bi-curious='bi-kiváncsi'): a kifejezést általában személyes hirdetésekben találjuk meg, azoknál, akik magukat heteroszexuálisnak definiálják, de meleg/leszbikus tapasztalatok iránt érdeklődnek. E mögött gyakran sejtenek rejtett vagy elnyomott homoszexualitást.
Triszexuális: szójáték, aminek a biszexuális szó bi (kettő) előtagja az alapja. A tri szó jelentése (három). Komolyabb szóhasználatban a transzszexuális emberek iránti vonzalmat értjük alatta.
Bifóbia: a biszexuális magatartástól, a biszexuális emberektől való félelem, amit produkálhat mind heteroszexuális, mind homoszexuális személy, az eltérő életmód és gondolkodás miatt. A biszexuális személyek szintén lehetnek homofóbok, vagy heterofóbok. A fóbia megjelenésének oka általában a homoszexuálisok/heteroszexuálisok általi megkülönböztetés.
Passzívan-bi, vagy 'nyitott gondolkodású': egy olyan nem nemi-specifikus speciális időszak, amikor a személy nyitott a saját nemével való közvetlen kapcsolatra, de általában nem kezdeményez.
Aktívan-bi: egy olyan nemi-specifikus speciális időszak, mikor a kíváncsi/biszexuális személy közvetlen kapcsolatot kezdeményez.
Az egymást fedő háromszögek
A biszexuális azonosság egy közös szimbóluma a biszexuális „büszkeségzászló”, a pride-flag, aminek az felső részén látható rózsaszín csík a homoszexualitást, az alsó kék a heteroszexualitást és a középen a kikevert lila a biszexualitást jelképezi.
A biszexuális azonosság egy másik szimbóluma, ami ugyanezt a színösszeállítást alkalmazza az egymást fedő rózsaszín és kék háromszögek kombinációja. A rózsaszín háromszög a jól ismert nácikra visszavezethető homoszexuális szimbólum, kettejük fedésénél a szín lila.
Sok homoszexuálisnak és biszexuálisnak van fenntartása a rózsaszín háromszög használatával kapcsolatban, annak a második világháborúra visszanyúló, komor múltja miatt.
Ezért egy dupla holdszimbólumot terveztek, jelentését a Mars és Vénusz asztrológiai jelével szokták magyarázni (képviselendő a heteroszexuális uniót). A kép nyitottsága pedig a biszexuálisok nyitottságát hivatott jelképezni.
A két félhold nem pontosan a derekánál ér össze, hanem ferdén szimmetrikus. A szivárványszíneket mellőzve, amit inkább a homoszexuális közösséghez társítanak, ez a hold szimbólum is lila-rózsaszín és kék, egyetlen összefüggő színátmenetet alkotva, ami kékből indul az egyik végén és a rózsaszínen és a lilán keresztül lesz újra eléri ugyanazt a tónust, a másik félhold másik csúcsán.
Az emberen kívül sok állatfaj is mutat szintén biszexuális viselkedést. Az emlősök közül a bonobó (vagy törpecsimpánz). A példák kiegészíthetők a sirályok néhány fajával és a Humboldt-pingvinekkel, illetve néhány hal- és rákfélével.[9]
Számos figyelemre méltó regény szerepeltet biszexuális szereplőket.
Anne Rice: Cry to Heaven, Vampire Chronicles (1-13. Lestat de Lioncourt)
Rosamond Lehmann: Dusty Answer
Alice Walker: The Color Purple
Scott Spencer: Végtelen szerelem (Endless Love)
André Aciman: Szólits a neveden
André Aciman: Találj rám
Marjorie Garber: VICE VERSA: Bisexuality and the Eroticism of Everyday Life
A Love and Rockets (1981-1996) című grafikus novella szereplői, vagy a Krazy Kat (1913-1944) című képregénycsík szereplője, aki nemi válogatás nélkül esik szerelembe.
The Rocky Horror Picture Show Richard O'Brien és Jim Sharman színdarabja, a The Rocky Horror Show alapján.
Henry and June (Henry and June) 1990-es amerikai film. A történet 1931 bohém Párizsában játszódik, ahol Henry Miller, író és felesége, a titokzatos és kísértetiesen érzéki June éli a művészek excentrikus, öntörvényű napjait. Amikor a fiatal Anais Nin egy napon találkozik az extravagáns kettőssel, csakhamar véglegesen a bűvkörükbe kerül.
Brokeback Mountain – Túl a barátságon
Dr. House Amerikai tv-sorozat, ahol a 13-as (Thirteen) nevű szereplő biszexuális.
Szexuális orientációjukat nyíltan felvállaló személyek:
Aleister Crowley, a XX. század leghíresebb angol okkultistája;
Tila Tequila (énekes, címlaplány)
Tamáska Gabriella (magyar énekesnő)
↑ Freud, Sigmund (angolra fordította A.A. Brill), Three Contributions to the Theory of Sex, Dover Publications, 128 oldal, ISBN 0-486-41603-8
↑ NEITHER HOMOSEXUALITY NOR HETEROSEXUALITY
↑ A SZERELEM KÉTSÉGEI. [2007. június 29-i dátummal az eredetiből archiválva]. (Hozzáférés: 2007. július 4.)
↑ JACQUES LACAN ÉS A NŐI SZEXUALITÁS
↑ The Love of Alexander III of Macedon, Known as "The Great". [2004. július 11-i dátummal az eredetiből archiválva]. (Hozzáférés: 2007. július 3.)
↑ Az idézet az angol wikiből
↑ Boykin, Keith (2005-02-03). [10 Things You Should Know About the DL. http://www.keithboykin.com/arch/2005/02/03/10_things_you_s Archiválva 2007. június 25-i dátummal a Wayback Machine-ben 2007-02-23].
↑ DeAngelis, Tori (02 2002). A new generation of issues for LGBT clients. Monitor on Psychology. American Psychological Association. 2007-02-16.
↑ Diamond, Milton (1998). Bisexuality: A Biological Perspective. Bisexualities – The Ideology and Practice of Sexual Contact with both Men and Women. (2007-02-17).
↑  (2020. október 12.) „A visszatérők” (magyar nyelven). Wikipédia.
↑ a b Az AfterEllen.com készített egy 100-as listát, melyre a leszbikus és biszexuális nőknek legjobban tetsző hölgyek kerültek fel, korra, bőrszínre és stílusra való tekintet nélkül. Néhányukat apró csillaggal jelöltek meg a neve mellett, ők nyíltan leszbikusak vagy biszexuálisak és közöttük A. Jolie vagy Kristanna Loken is.
↑ Életrajzírója, George Perry szerint „Igazából csak egy meleg kapcsolata volt, George Brackett-tel, a CBS rendezőjével, korai Los Angeles-i éveiben” (…) „Ez a szereposztó dívány esete volt.”
↑ "Nem hagyom magam egyetlen nemre korlátozni" Archiválva 2007. június 29-i dátummal a Wayback Machine-ben Madonna 36 évesen tett kijelentése
↑ 1985-ben megjelent életrajzában férfiak iránt érzett vonzalmát nyíltan vállalta. Lásd: Gary Carey: Marlon Brando: The Only Contender (St Martins Press, 1985) ISBN 0-312-51543-X
↑ "We know that Wilde engaged in sexual acts with males, loved obsessively at least one male, cultivated a style of male-male intimacy and of Aesthetic transgression, thought of himself as in a tradition fostered by Greek pederastic love, expressed guilt for his same-sex acts/desires." John Maynard, "Sexuality and Love," in A Companion to Victorian Poetry, Ed. Richard Cronin et al.
↑ http://pride.hu/masok/cikk2.php?sid=964[halott link] Rupert Everett hálószobatitkai
↑ Virginia Woolf brit írónő biszexuális volt, akárcsak Orlando című regényének kétnemű hőse. [2007. szeptember 29-i dátummal az eredetiből archiválva]. (Hozzáférés: 2007. július 11.)
A magyar Wikidézetben további idézetek találhatóak Biszexualitás témában.
The British Columbia Bisexual Network – Vancouver BC, Canada
Bisexual Resource Center (USA)
Bi Tribune Magazine (USA)
Bisexual Women's Forums and Resources (USA)
Pink Vanilla - queer portál
A SZERELEM KÉTSÉGEI – Korunk jelensége: Biszexualitás -
Nemi és szexuális identitás, irányultság
A nemi erőszak kultúrája
Azonos nemű párok gyermekvállalása
Emberi szexualitás és szexológia
A lap eredeti címe: „https://hu.wikipedia.org/w/index.php?title=Biszexualitás&oldid=24512811”
Minden szócikk halott külső hivatkozásokkal
Szócikkek halott külső hivatkozásokkal 2018 augusztusából
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. december 27., 23:03
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.